*Projekts*

2014. gada .[mēnesis] Ministru kabineta instrukcija Nr.

Rīgā (prot. Nr.            . §)

**Grozījumi Ministru kabineta 2013. gada 2. jūlija instrukcijā Nr.7
„Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs”**

Izdota saskaņā ar

Valsts pārvaldes iekārtas likuma

72. panta pirmās daļas 2. punktu

Izdarīt Ministru kabineta 2013. gada 2. jūlija instrukcijā Nr.7 "Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs" (Latvijas Vēstnesis, 2013, 135.  nr., 2013, 245. nr.) šādus grozījumus:

1. Papildināt instrukciju ar 1.1punktu šādā redakcijā:

„1.1 Pasūtītājam ir tiesības nepiemērot instrukcijas 73.punktu, 2.9.nodaļu, 2.13.nodaļu, 177.7.apakšpunktu un 182.punktu, ja publisku piegāžu un pakalpojumu līgumu līgumcena ir mazāka par 42 000 *euro* vai publisku būvdarbu līgumu līgumcena ir mazāka par 170 000 *euro*.”

1. Papildināt instrukciju ar 8.1punktu šādā redakcijā:

„8.1 Pasūtītājs, slēdzot līgumus ar starptautiskām organizācijām, kuru dalībvalsts vai kandidātvalsts ir Latvija, ir tiesīgs izmantot šo organizāciju standartlīgumu veidlapas, tostarp arī tādas, kas neatbilst šīs instrukcijas prasībām, ja vien tas nav pretrunā ar citiem pasūtītājam saistošiem normatīvajiem aktiem.”

1. Izteikt instrukcijas 72. punktu šādā redakcijā:

„72. Avansa maksājumi līdz 20% no līguma summas var tikt paredzēti pakalpojumu līgumos, būvdarbu līgumos un līgumos, kuros līguma izpildes uzsākšanai nepieciešami ievērojami paša piegādātāja sākotnējie ieguldījumi un avansa maksājums nepieciešams šo izmaksu pilnīgai vai daļējai segšanai, izņemot gadījumus, kad avansa maksājums un tā apmērs ir noteikts normatīvajos aktos par attiecīgā ārvalstu finanšu instrumenta īstenošanu.”

1. Svītrot instrukcijas 89.3. apakšpunktu.
2. Papildināt instrukcijas 98.1. apakšpunktu ar otro teikumu šādā redakcijā:

"Šī norma neattiecas uz vispārīgo vienošanos."

1. Izteikt instrukcijas 106.punktu šādā redakcijā:

„106. Pasūtītājs var pieņemt trešās personas galvojumu kā līguma nodrošinājumu, ja pasūtītājam ir pieejams vai iesniegts pamatojums galvinieka kredītspējai, tai skaitā spējai izpildīt galvojumā pielīgtās maksājuma saistības.”

1. Izteikt instrukcijas 108. šādā redakcijā:

„108. Ja līguma neizpilde vai nokavējums pasūtītājam var radīt zaudējumus, līguma izpildījuma nodrošinājumu var papildināt ar vienu no šādiem līdzekļiem:

108.1. līgumsodu vai citu saistību pastiprinājumu;

108.2. līguma cenas daļas ieturējumu līdz līguma saistību pilnīgai izpildei. Šajā gadījumā pasūtītājs ietur ne mazāk kā 10 % no līguma cenas.”

1. Aizstāt instrukcijas 109. punktā skaitli "107.1." ar skaitli "108.1."
2. Izteikt instrukcijas 110.punktu šādā redakcijā:

„110. Šīs instrukcijas 108.2.apakšpunktā minētajā gadījumā līgumā nosaka arī:

110.1. kārtību, kādā pasūtītājs izlieto ieturēto summu, ja līguma saistības netiek izpildītas;

110.2. ka ieturētā summa netiek izmaksāta piegādātājam, ja pasūtītājs atkāpjas no līguma pirms saistību termiņa beigām.”

1. Izteikt instrukcijas 111. punktu šādā redakcijā:

„111. Līgumā nosaka, ka nodrošinājums paliek spēkā un ir realizējams līdz brīdim, kad piegādātājs ir izpildījis visus ar attiecīgo nodrošinājumu saistītos no līguma izrietošos pienākumus.”

1. Izteikt instrukcijas 125. punktu šādā redakcijā:

„125. Atkarībā no līguma apjoma un rakstura līgumā nosaka ārpustiesas strīdu risināšanas mehānismu. Ja nepieciešams, var paredzēt neatkarīga eksperta vai mediatora iesaisti atsevišķu ar līguma izpildījumu saistītu jautājumu risināšanā. Līgumā nosaka līdzēju, kurš sedz izdevumus par neatkarīga eksperta vai mediatora iesaisti.”

1. Svītrot instrukcijas 127.3. apakšpunktu.
2. Izteikt instrukcijas 129.2.apakšpunktu šādā redakcijā:

„129.2. piegādes līgumā, ja preces iegādes līgumcena ir vienāda ar 134 000 *euro* vai lielāka;”.

1. Izteikt instrukcijas 172.punktu šādā redakcijā:

„172. Ja pasūtītājam tiek atmaksāta jebkāda naudas summa, tai skaitā izmaksātais avanss, līgumā var paredzēt nosacījumu, ka piegādātājs maksā Civillikumā noteiktos likumiskos procentus, ja līdzēji līgumā nav vienojušies par citu piemērojamo normatīvo aktu vai procentu likmi.”

1. Svītrot instrukcijas 177.5.apakšpunktu;
2. Papildināt instrukcijas 177.punktu ar 177.13. apakšpunktu šādā redakcijā:

 „177.13. ārvalstu finanšu instrumenta vadībā iesaistīta iestāde konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā;”

1. Izteikt instrukcijas 178.punktu šādā redakcijā:

„178. Papildus šīs instrukcijas 177.punktā minētajiem nosacījumiem līgumā nosaka, ka līgums var tikt izbeigts šādos gadījumos:”

1. Svītrot instrukcijas 178.1.apakšpunktā frāzi „vai apgrūtina”.
2. Svītrot instrukcijas 178.2.apakšpunktu.

Ministru prezidente Laimdota Straujuma

Tieslietu ministrs Dzintars Rasnačs

Iesniedzējs:

Ministru prezidente Laimdota Straujuma

Vizē:

Valsts kancelejas direktore Elita Dreimane

2014.11.25. 10:30

644

Edgars Rezebergs, 67082913

E-pasts: edgars.rezebergs@mk.gov.lv